ΓΡΑΠΤΗ ΕΡΩΤΗΣΗ P-3215/01

υποβολή: Torben Lund (PSE) προς την Επιτροπή

(14 Νοεμβρίου 2001)

Θέμα: Αφαίρεση πτερών από ζωντανές χήνες

Κατά την 42η εβδομάδα τ.ε. το δανικό τηλεοπτικό κανάλι DR μετέδωσε πρόγραμμα σχετικά με την αφαίρεση πτερών από ζωντανές χήνες στην Πολώνία. Τα πούπουλα χρησιμοποιούνται για παπλώματα και μαξιλάρια. Η μέθοδος εφαρμόζεται επειδή η ποιότητα των πούπουλων είναι σχετικάψηλή. Εν τούτοις, οι χήνεςφίστανται κακομεταχείριση και η μέθοδος αντιβαίνει στο άρθρο 23 της σύστασης Τ-ΑΡ (95)5 του Ευρωπαϊκού Συμβουλίου.

Πρέπει να τεθεί αμέσως τέρμα σ' αυτές τις απαράδεκτες μεθόδους παραγωγής. Μπορεί η Επιτροπή να αναφέρει ποια νομοθεσία της Ε.Ε. ισχύει στον εν λόγω τομέα, και ποια μέτρα προτίθεται να λάβει προκειμένου να διασφαλίζει στο μέλλον την προστασία της χήνας (και της πάπιας στην οποία εφαρμόζεται η ίδια παραγωγική μέθοδος)· Επίσης δεν δικαιολογείται το γεγονός ότι οι καταναλωτές δεν ενημερώνονται σχετικά με τις παραγωγικές συνθήκες π. χ. την αφαίρεση πτερών, όταν αγοράζουν μεταξύ άλλων παπλώματα. Σε ορισμένες περιπτώσεις οι καταναλωτές προτιμούν να αγοράζουν συνθετικά παπλώματα παρά παπλώματα με πούπουλα, για να είναι βέβαιοι ότι δενποστηρίζουν απαράδεκτες παραγωγικές μεθόδους. Στο πλαίσιο αυτό, μπορεί η Επιτροπή να αναφέρει εάν προτίθεται να εισαγάγει κανόνες σήμανσης ή πιστοποίησης, ούτως ώστε οι καταναλωτές να κάνουν σωστές επιλογές και οι παραγωγοί να κατευθυνθούν προς όφελος της ορθής μεταχείρισης των ζώων.

Το εν λόγω είδος φαίνεται ότιφίσταται κακομεταχείριση σε πολλές περιπτώσεις, π.χ. για την παραγωγή του πολυτελούς εδέσματος Foie Gras, που επιτυγχάνεται με την αναξιοπρεπή και απαράδεκτη εξαναγκαστική διατροφή των χηνών που δεν μπορούν πλέον ούτε να στέκονται στα πόδια τους. Για το λόγο αυτό η Ε.Ε. πρέπει να αναλάβει την επίλυση των προβλημάτων αυτών χωρίς αναβολή.

Απάντηση του κ. Byrne Εξ ονόματος της Επιτροπής

(28 Ιανουαρίου 2002)

Όπως ανέφερε ο αξιότιμος βουλευτής, η αφαίρεση πτερών από ζωντανές χήνες αντιβαίνει στο άρθρο 23 παράγραφος 3 της σύστασης T-AP(95) 20 σχετικά με τις χήνες που εγκρίθηκε στις 22 Ιουνίου 1999 από την Μόνιμη Επιτροπή της Ευρωπαϊκής Σύμβασης για την προστασία των ζώων των κτηνοτροφικών εκμεταλλεύσεων. Η Πολωνία δεν επικύρωσε τη σύμβαση και συνεπώς, επί του παρόντος, δεν δεσμεύεται από τους ίδιους κανόνες για την εκτροφή χηνών όπως η Κοινότητα και τα κράτη μέλη της. Πρέπει να αναφερθεί ότι η νομοθεσία για την προστασία των ζώων είναι αναπόσπαστο τμήμα του κοινοτικού κεκτημένου και τα συστήματα εκτροφής στην Πολωνία θα πρέπει να εφαρμόσουν τα κοινοτικά πρότυπα προστασίας όταν η χώρα αυτή θα γίνει μέλος της Ένωσης.

Στην Κοινότητα, η μεταφορά της οδηγίας 98/58/ΕΚ του Συμβουλίου της 20ής Ιουλίου 1998 σχετικά με την προστασία των ζώων στα εκτροφεία(1) δίνει τη δυνατότητα στα κράτη μέλη να θέσουν σε εφαρμογή τις συστάσεις που εγκρίθηκαν δυνάμει της σύμβασης. Περαιτέρω, σύμφωνα με το άρθρο 5 της οδηγίας η Επιτροπήποβάλλει στο Συμβούλιο τις προτάσεις που ενδέχεται να είναι αναγκαίες για την ομοιόμορφη εφαρμογή της σύμβασης και, με βάση μια επιστημονική αξιολόγηση, κάθε σύσταση που διατυπώνεται δυνάμει της εν λόγω σύμβασης.

Η Επιτροπή δεν γνωρίζει περιπτώσεις μη συμμόρφωσης με τη σύμβαση σχετικά με τις χήνες στο εσωτερικό της Ένωσης, που θα καθιστούσαν αναγκαία την ειδική κοινοτική νομοθεσία για να εξασφαλιστεί η ομοιόμορφη εφαρμογή της.

Η Επιτροπή δεν έχει επί του παρόντος προτάσεις για την ενημέρωση των ευρωπαίων καταναλωτών σχετικά με τον τρόπο που αποκτώνται τα προϊόντα πτερών χήνας και δεν γνωρίζει τυχόν παρόμοιες προτάσεις στα κράτη μέλη. Η κατάσταση θα εξετάζεται συνεχώς.

(1) ΕΕ L 221 της 8.8.1998.